CELEX: 32007R0874
Language: bg
Date: 2007-07-24 00:00:00
Title: Регламент (ЕО) № 874/2007 на Комисията от 24 юли 2007 година за определяне на окончателния размер на помощта за сух фураж за пазарната 2006/2007 година

25.7.2007   
            
            
               BG
            
            
               Официален вестник на Европейския съюз
            
            
               L 193/5
            
         
      РЕГЛАМЕНТ (ЕО) № 874/2007 НА КОМИСИЯТА
   
   от 24 юли 2007 година
   за определяне на окончателния размер на помощта за сух фураж за пазарната 2006/2007 година
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1786/2003 на Съвета от 29 септември 2003 г. относно общата организация на пазара на сух фураж (1), и по-специално член 20 от него,
   като има предвид, че:
   
               (1)
            
            
               В член 4, параграф 2 от Регламент (ЕО) № 1786/2003 е определен размерът на помощта, която следва да се изплаща на преработвателните предприятия за сух фураж в рамките на максималното гарантирано количество, установено в член 5, параграф 1 от същия регламент.
            
         
               (2)
            
            
               В съответствие с член 33, параграф 1, първа алинея от Регламент (ЕО) № 382/2005 на Комисията от 7 март 2005 г. относно установяване на подробни правила за прилагане на Регламент (ЕО) № 1786/2003 на Съвета относно общата организация на пазара на сух фураж (2) държавите-членки уведомиха Комисията за количествата сух фураж, за които са представени заявления за помощи за пазарната 2006/2007 година. От тези уведомления следва, че максималното гарантирано количество сух фураж не е било превишено.
            
         
               (3)
            
            
               Размерът на помощта за сух фураж следователно възлиза на 33 EUR/тон в съответствие с член 4, параграф 2 от Регламент (ЕО) № 1786/2003.
            
         
               (4)
            
            
               Мерките, предвидени в настоящия регламент, са в съответствие със становището на Управителния комитет по зърнени култури,
            
         ПРИЕ НАСТОЯЩИЯ РЕГЛАМЕНТ:
   Член 1
   За пазарната 2006/2007 година окончателният размер на помощта за сух фураж се определя на 33 EUR/тон.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 юли 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 270, 21.10.2003 г., стр. 114. Регламент, последно изменен с Регламент (ЕО) № 456/2006 (ОВ L 82, 21.3.2006 г., стр. 1).
   
      (2)  ОВ L 61, 8.3.2005 г., стр. 4. Регламент, последно изменен с Регламент (ЕО) № 116/2007 (ОВ L 35, 8.2.2007 г., стр. 7).